11.Un deiz a oa bet d'e gaouet  Ha trouz de'añ he devoa graet :  - Chalmet hoc'h eus tud ma zi-me,  Ma gwaz koulz ha ma bugale.    12.Ne reont met ho tarempred holl,  Ha ma danvez a ya da goll.  Ma na sentet ouzhin muioc'h,  Kaer po chilpat, me rey ganeoc'h !-    13.En he fenn e lakaas neuze,  Da c'hwanañ den santel Doue.  Hag hi mont da gaout ar Roue,  Gradlon, en tu-all d'ar  menez :    14.- Aotrou Roue, ha me ho ped ;  Ma flac'hig-me zo bet taget  Ronan Koad Neved deus her graet  O vont da vleiz 'm eus hen gwelet.-    14.Evel ma oa bet tamallet  Ronan da Gemper oa kaset,  Ha taolet e-barzh ur c'hav don  A-berzh aotrou roue Gradlon.    16.'Maez ac'hane, pa oa tennet,  Dioc'h ur wezenn e oe staget,  Ha daou gi gouez ha diboellet  Warnezhañ timat oa losket.    17.Hag eñ heb man na kaout aon,  A reas ur groaz war e galon;  Ken a dec'has ar chas raktal  Evel dioc'h an tan, oc'h harzal.    18.Gradlon pa welaz kement-se,  A lavaras d'an den Doue:  - Na petra vat a rin-me deoc'h  P'emañ Doue en tu ganeoc'h?    19.- Netra vat me na c'houlennan,  Nemet truez d'ar c'hreg Keban;  He bugelig n'eo ket marv,  Ganti en arc'h oe klozet bev.-    20.An arc'h a oa bet digaset,  Ar bugel enni oe kavet,  Hag eñ war e gostez marv  Ha sant Ronan e lakaas bev.